Stadpark vun Dikrech
De Stadpark vun Dikrech (Parc municipal) ass en ëffentleche Park zu Dikrech. En zitt sech op béide Säite laanscht d'Sauer vun der Dikrecher Gemengegrenz zu Angelduerf (am Südwesten) bis bei d'Bettenduerfer Gemengegrenz zu Gilsdref (am Nordosten). Am Park, deen ongeféier 100 m breet a ronn annerhallwe km laang ass, sti Monumenter a Skulpturen. De Park ass d'ganzt Joer fräi zougänglech; d'Mëttelsauer-Vëlospist leeft doduerch.

Beschreiwung 
Am Deel vum Park beim Stadzentrum, an der Avenue de la Gare, gëtt et e Waasserspill an Ieselskulpturen. Am Park sinn zwou Spillplazen um lénksen Uwänner vun der Sauer: eng bei der Avenue de la Gare an eng beim Restaurant Al-Schwemm. Op der rietser Säit vun der Sauer, laanscht der Sauerdall-Vëlospist, op der Héicht vum Restaurant Al Schwemm, läit den 11,2 Hektar groussen Naturentdeckungspark (Parc découverte de la nature).

DDikricher Béierfest gëtt gewéinlech all Summer am Park organiséiert.
Brécken iwwer d'Sauer (flossof gekuckt) 
 d'Passerelle mat Kanupist dernieft vun 2015 (), déi vun der Route d'Ettelbruck aus an den Naturentdeckungpark féiert,
 D'Ficellesbréck, vun 1975 mam opfällege roude Pilier (), déi d'Avenue de la Gare mat der Promenade de la Sûre verbënnt,
 D'Sauerbréck vun 1842 (),
 D'''Passerelle (), 2005 ageweit, déi d'Rue Clairefontaine mam Camping de la Sûre verbënnt.

 Monumenter a Konscht 
Am Parc municipal sinn (eent nom anere flossop):

 de Mémorial vum Wenzel Profant (1981) zu Éiere vun de Flüchtlinge vum 2. Weltkrich (),
 d'Monument zu Éiere vum Staatsminister Paul Eyschen, gebuer zu Dikrech vum Edmond Lux, 1961 (), 
 d'Skulptur Convergence vum Bertrand Ney (1990) (),Paul Bertemes: Skulpturen an der Sauer: Zum ersten internationalen Bildhauersymposion in Diekirch. In: d'Lëtzebuerger Land Vol. 32, 10 August 1990, p. 7 (online),
 5 Sailen, déi déi 5 Kantone vum fréieren Distrikt Dikrech mat enger Gedenkplack duerstellen (opgeriicht 1989 bei Geleeënheet vum 150. Joresdag vun der Onofhängegkeet vu Lëtzebuerg) (),
 eng Skulptur vum Jacek Wilewski vun 1990 (),
 d'Befreiungsmonument,1984 ageweit als Erënnerung un dBefreiung vu Lëtzebuerg duerch d'US Arméi am September 1944 (),  de Kräizwee vun de Lëtzebuerger Zwangsrekrutéierten 1942-45, ageweit 1981 (),
 d'Skulptur umarmend-embrassant'' vun der Maria Bettina Cogliatti (1990) ()..

Biller

Um Spaweck 

 Parc Municipal de Diekirch avec aire de jeux op der Diekirch Websäit. 
 Parc Municipal "Al Schwemm" op der Dikrecher Websäit.

Gemeng Dikrech
Parken a Gäert zu Lëtzebuerg